25.7. 84 De Europæiske Fællesskabers Tidende Nr. C 196/5 
II 
(Forberedende retsakter) 
KOMMISSIONEN 
Forslag til Rådets forordning (EØF, Euratom) om subsidiære foranstaltninger med hen­
blik på dækning af behovene i regnskabsåret 1985 i tilfælde af, at den nye afgørelse om 
forøgelse af Fællesskabernes egne indtægter ikke skulle træde i kraft i tide 
KOM(84) 383 endelig udg. 
(Forelagt Rådet af Kommissionen den 9. juli 1984) 
(84/C 196/09) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomise Fællesskab, særlig artikel 235, 
under henvisning til traktaten om oprettelse af Det 
europæiske Atomenergifællesskab, særlig artikel 203, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, og 
ud fra følgende betragtninger: 
De egne indtægter, der tildeles Fællesskaberne ved af­
gørelsen af 21. april 1970, er ikke tilstrækkelige til at 
dække samtlige udgifter, som er nødvendige til gen­
nemførelsen af de fælles politikker og aktiviteter; 
Kommissionen har forelagt Rådet et udkast til afgø­
relse med henblik på at tildele Fællesskabet nye egne 
indtægter; 
denne afgørelse skulle træde i kraft 1. oktober 1985, 
efter at medlemsstaterne har vedtaget den i overens­
stemmelse med deres respektive forfatningsmæssige 
regler; 
i det tilfælde, at denne afgørelse ikke vedtages i tide, 
er det nødvendigt at sikre ligevægten på budgettet og 
subsidiært at løse det som følge af denne situation op­
ståede finansieringsproblem; 
i henhold til EØF-traktatens artikel 5 og Euratom-
traktatens artikel 192 træffer medlemsstaterne alle 
almindelige eller særlige foranstaltninger, som er 
egnede til at sikre opfyldelsen af de forpligtelser, som 
følger af denne traktat eller af fællesskabsinstitutio­
nernes retsakter; de letter Fællesskabet gennemfø­
relsen af dets opgaver; endvidere er det fastsat i 
EØF-traktatens artikel 199, at alle Fællesskabets 
indtægter og udgifter skal optages i budgettet, og at 
de skal balancere; medlemsstaterne bør følgelig opfordres til at indbetale 
forskud på Fællesskabernes egne indtægter — 
UDSTEDT FØLGENDE FORORDNING: 
Artikel 1 
Såfremt afgørelsen vedrørende Fællesskabets nye egne 
indtægter ikke træder i kraft 1. oktober 1985, stiller 
medlemsstaterne på de i det følgende angivne betin­
gelser et beløb på indtil 1 912 653 843 ECU til rådig­
hed for Fællesskabet som forskud på Fællesskabets 
egne indtægter, idet det endelige formelle beløb vil 
blive fastsat i forbindelse med den endelige vedtagelse 
af budgettet for 1985. Disse midler er udelukkende 
bestemt til supplerende dækning af udgifterne i regn­
skabsåret 1985. 
Artikel 2 
Kommissionen retter en anmodning til samtlige med­
lemsstater om hver for sig at bidrage til den påtænkte 
foranstaltning i overensstemmelse med deres respek­
tive andele for 1985 i Fællesskabets harmoniserede 
momsgrundlag ('): 
Belgien 
Danmark 
Tyskland 
Grækenland 
Frankrig 
Irland 
Italien 
Luxembourg 
Nederlandene 
Det forenede Kongerige 3,27 
2,02 
28,78 
1,55 C) 
22,31 
0,88 
14,74 
0,26 
4,85 
21,34. 
(') For Grækenlands vedkommende drejer det sig om et 
finansielt bidrag. 
Nr. C 196/6 De Europæiske Fællesskabers Tidende 25. 7. 84 
Artikel 3 
Medlemsstaterne stiller midlerne til rådighed inden 
31. december 1985 på de af Kommissionen angivne 
tidspunkter, som fastsættes i overensstemmelse med 
budgetbehovene. 
Artikel 4 
Tilbagebetalingerne finder sted i otte lige store halvår­
lige rater fra den 30. juni 1986. Artikel 5 
Rådet vedtager med kvalificeret flertal på forslag af 
Kommissionen gennemførelsesbestemmelserne til 
denne forordning. 
Artikel 6 
Denne forordning træder i kraft dagen efter offent­
liggørelse i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat.